Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 556

2. Felvilágosító tevékenységet folytat az egészséges életmód kialakítása érdekében A mentálhigiénés asszisztens legyen képes: — alkalmazni a humánökológia legfontosabb fogalmait, összefüggéseit, — alkalmazni a lelki működés törvényszerűségeiről és kóros folyamatairól tanultakat, — értelmezni a népegészségügyi program célkitűzéseit, aktívan közreműködni megvalósításában, — meghatározni a mentálhigiénés ismeretek és készségek átadásának az adott helyzethez igazított, hatékony módszereit, — feltérképezni a helyi közösség életviteli szokásait, — felismerni az egészségre ártalmas életviteli szokásokat, — felismerni a népbetegségnek számító krónikus megbetegedések társadalmi okait, prevenciós és rehabilitációs lehetőségeit, — felismerni a szenvedélybetegségek kialakulásához vezető okokat, a betegségek tüneteit a megelőzés lehetőségeit, — kezdeményezni a helyi közösséget formáló folyamatokat, akciókat, — egészségnevelési, életvezetési tanácsokat nyújtani, tájékoztatni, — tevékenyen részt venni az egyén a család és közösség lelki egészségének védelmében és fejlesztésében, — tevékenységével elősegíteni az egyén, a csoport, közösség környezetvédelmi szemléletének és magatartásának kialakítását és fejlesztését, — érzékelni a környezeti ártalmakat és az ártalmak kivédésének reális lehetőségeit.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes